Oportet ea quae fiunt a patribus intuitu Superni timoris et amoris et propriae salutis mandari memoriae ob recordacionem suae futurae successionis, ut si sincere quae de suis ordinaverunt annuerint, ipsi quoque boni eorum operis participes existant; sin autem, peccare se in Dominum et in animas suas sciant. Unde notum sit omnibus quod ego Gaufredus, dominus castri quod dicitur Sinemurum, et ego Hugo de Berzy mansum quem habemus communem in Rinchehun et quidquid ad mansum pertinet damus Domino Deo et sancto Petro et in Marciniacensi monasterio pro animarum nostrorum remedio possidendum quieto jure in perpetuum. Et dedit nobis domnus Wido praefati monasterii prior nongintos triginta solidos et mulum unum atque mulam. Acta sunt haec secus ecclesiam sancti Odilonis Cluniaci, Philippo rege regnante, domno Hugone venerabili abbate Cluniacense coenobium regente. S. Gaufredi; S. Hugonis de Berzy; S. Tetbaldi Gaba; S. Witberti de Savinga.